A Vistula (Wisła en polaco, Weichsel en alemán) ye un río de Polonia, o prencipal río d'o país. Tiene o suyo naixedero en os Montes Beskidy (Alta Silesia) a 1.106 metros d'altaria sobre o libel d'a mar y desaugua en a mar Baltica dimpués de trecruzar de sud enta norte o pais, con una longaria de 1.047 km. Con os suyos afluents, drena una cuenca hidrolochica con una superficie de 194.424 km² (a mayor parte d'a suya cuenca se troba situata en Polonia) con un cabal meyano de 1.054 m³/s.